पर्यटन विकास समिति की मीटिंग में फिर कागजों पर चली पर्यटन बसें
जिलापर्यटन विकास समिति की मंगलवार को हुई मीटिंग में एक बार फिर से शहर में आने वाले पर्यटकों को घूमाने के लिए तैयार की जा रही बसें चली। यह बसें इस मीटिंग में चलकर ही बंद हो जाती हैं। अब पर्यटकों को इन बसों के मीटिंग रूम के कागजों से बाहर आकर रोड पर चलने का इंतजार है। पिछले दो तीन मीटिंग से बसों को चलाने पर चर्चा हो रही है, लेकिन इसको लागू नहीं किया नहीं जा रहा है। मीटिंग में फिर से पुराने मुददों को दोहराया गया।
इसमें दशहरा मेले में इंटरनेशनल मैप पर लाने, ईको टूरिज्म विकसित करने, वाटर स्पोर्ट्स एक्टीविज को बढ़ाने सहित अन्य मुददों पर चर्चा हुई। मीटिंग में टूरिज्म में नए इनोवेशन पर कोई चर्चा नहीं हुई। कोटा में टूरिज्म प्रमोशन की सही मार्केटिंग नहीं होने के कारण ही संभावनाओं के बाद भी यहां आने वाले टूरिस्टों की संख्या बहुत कम है। किशोरसागर में बोट रेस्टोरेंट चलाने की प्लानिंग भी लंबे समय से हो रही है। इसी प्रकार चंबल में वॉटर स्पोर्ट्स शुरू करने की भी बात सामने रही है। मीटिंग में फिर यही बात दोहराई गई। चन्द्रेसल शिवमठ, शहर के परकोटे और दरवाजों के सौन्दर्यकरण के लिए वर्तमान स्वरूप को बिना छेड़े मरम्मत कराने, ऐतिहासिक दरवाजों पर स्थानीय शैली की चित्रकारी करना करने के निर्देश दिए।
अध्यक्षता अतिरिक्त कलेक्टर शहर ने की। सदस्य प्रताप सिंह तोमर ने घड़ियाल सेंचुरी के लिए चंद्रेसल नदी को विकसित करने, कोटा के प्रमुख मार्गों पर सूचनात्मक बोर्डों पर लगे हुए फ्लेक्स, बैनर लगाने वालों की खिलाफ कार्यवाही करने एवं ऐतिहासिक दरवाजों के रखरखाव के लिए प्रस्ताव बनाने, ज्वालातोप के पास अतिक्रमण हटाने का सुझाव दिया। सहायक पर्यटन अधिकारी संदीप श्रीवास्तव ने बताया कि जिले में ईको ट्यूरिज्म को बढ़ावा देने के लिए प्रयासों की जानकारी दी।
hin_Deva hin_Deva hin_Deva hin_Deva